|  |  |  |
| --- | --- | --- |
|  | **Moskenes kommune** | Arkiv: FE - 210Arkivsaksnr: 18/225Saksbehandler: Lena-Britt Johansen |

**Sakspapir**

**SAKSGANG**

| **Utvalg/Styre** | **Møtedato** | **Saksnr** |
| --- | --- | --- |
| Formannskapet | 05.06.2018 | 063/18 |
| Kommunestyret | 19.06.2018 | 018/18 |

**Godkjenning av Moskenes kommunes regnskap og årsberetning 2017**

|  |
| --- |
|  |

**Vedlegg:**

|  |  |  |
| --- | --- | --- |
| **Dok.dato** | **Tittel** | **Dok.ID** |
| 24.05.2018 | Årsberetning og Regnskap 2017 | 1345231 |
| 28.05.2018 | Uavhengig revisors beretning | 1345283 |

|  |
| --- |
| **Rådmannens innstilling:**1. Moskenes kommunes regnskap for år 2017, med et regnskapsmessig merforbruk på kr 2.937.842,10 godkjennes.2. Merforbruket søkes å dekkes inn etter at tidligere merforbruk er dekt inn. 3. Den fremlagte revisjonsberetningen for 2017 tas til etterretning.4. Moskenes kommunes årsberetning tas til orientering. |

**05.06.2018 Formannskapet**

|  |
| --- |
| Innstillingen enstemmig vedtatt. |

**FS- 063/18 Vedtak:**

|  |
| --- |
| 1. Moskenes kommunes regnskap for år 2017, med et regnskapsmessig merforbruk på kr 2.937.842,10 godkjennes.2. Merforbruket søkes å dekkes inn etter at tidligere merforbruk er dekt inn. 3. Den fremlagte revisjonsberetningen for 2017 tas til etterretning.4. Moskenes kommunes årsberetning tas til orientering. |

**19.06.2018 Kommunestyret**

|  |
| --- |
| Rådmannens innstilling enstemmig vedtatt.  |

**KS- 018/18 Vedtak:**

|  |
| --- |
| 1. Moskenes kommunes regnskap for år 2017, med et regnskapsmessig merforbruk på kr 2.937.842,10 godkjennes.2. Merforbruket søkes å dekkes inn etter at tidligere merforbruk er dekt inn. 3. Den fremlagte revisjonsberetningen for 2017 tas til etterretning.4. Moskenes kommunes årsberetning tas til orientering. |

|  |
| --- |
| **Saksopplysninger:** Kommunelovens § 46, 3 sier at kommunestyret selv vedtar årsregnskapet og at vedtaket ”treffes på grunnlag av innstilling fra formannskapet …”.Loven fastslår at årsregnskapet skal omfatte alle økonomiske midler som disponeres for året, og anvendelsen av midlene. Alle kjente utgifter og inntekter i året skal tas med i årsregnskapet for vedkommende år, enten de er betalt eller ikke når årsregnskapet avsluttes. Årsregnskapet skal føres i overensstemmelse med god kommunal regnskapsskikk.**Regnskap 2017**Det økonomiske hovedmålet i 2017 var å oppnå balanse.Men i begynnelsen av året fikk vi nye store utfordringer på helse og omsorgssektoren, noe som gjorde at vi så relativt tidlig at det skulle bli vanskelig å holde budsjettet. Vi har arbeidet med å få ned kostnadene på de ressurskrevende brukerne kontinuerlig over flere år, men det er fryktelig vanskelig når antall tiltak bare vokser. Vi har hatt en stor økning i inntekter i 2017. Skatteinntektene er økt mer enn trekket i inntektsutjevning, vi har økt den siste promillen i eiendomsskatt (fra 6-7 promille), vi har økt rammetilskudd og refusjon for ressurskrevende brukere er høyere enn den noen gang har vært. På tross av dette har også utgiftene økte betraktelig! Vi har økte lønnskostnader ifm ressurskrevende brukere hjemme som vi betjener med høyere antall årsverk, fortsatt høye kapitalkostnader og flere som vi kjøper tjenester til. Til sammen gjør dette at kostnadene i sum er større enn inntektene.Selv om målet om et budsjett i balanse ble nådd i 2015 og 2016, var fortsatt mindreforbruket marginalt og kommunen står fortsatt overfor store utfordringer de nærmeste årene, særlig knyttet til å nedbetalingen av gjeld og å innrette seg mot tiltak innen helse/omsorg og skole. Med det presset vi har på kostnadssiden er det veldig vanskelig å få budsjettene i balanse med inndekking av tidligere års merforbruk.Revisors beretning viser til tre forhold. Det første er et betydelig merforbruk på resultatenhetene for Psykiatri og Pu, sykehjem og legetjeneste. Dette skyldes i all hovedsak bruk av flere lønnshjemler enn budsjettert, ferievikarer og fagpersonell fra byrå. Det andre forholdet de viser til er at Moskenes kommune har negativ disponibel likviditet. Revisjonen viser også til at vi ikke har nok skattetrekksmidler avsatt. Dette har skjedd pga flere lønnshjemler gir større samlet forskuddstrekk. Dette blir rettet sommeren 2018. Likviditeten til Moskenes kommune er blitt betydelig dårligere etter hvert som de ubrukte lånemidlene er brukt og de akkumulerte underskuddene har økt. Frem til 2013 har vi ikke trengt kassakreditt pga ubrukte lånemidler. Moskenes kommune tok opp kassakreditt i begynnelsen av 2015. Selv om den har vært lite brukt både i 2016 og 2017 er det nå et stort behov før økt kassakreditt. Likviditeten er blitt mye dårligere gjennom 2017. I januar 2018 ble kreditten økt til 10 mill, og vi må igjen øke den til 15 mill nå i mai/juni, på tross av at vi får refusjon for ressurskrevende brukere i juli. Årsregnskapet blir behandlet av kontrollutvalget i møte 31.05.2018. |

|  |  |  |
| --- | --- | --- |
| Per Sperstad |  |  |
| Rådmann |  |  |
|  |  |  |